വിസ്മയ കേസ് ഭര്ത്താവ് കിരണിനെ സര്വീസില് നിന്ന് പിരിച്ചു വിട്ട തീരുമാനം സ്വാഗതാര്ഹം:വനിതാ കമ്മീഷന് വിസ്മയയുടെ ആത്മഹത്യയുമായി ബന്ധപ്പെട്ട് ഭര്ത്താവ് കിരണ് കുമാറിനെ സര്വീസില് നിന്ന് പിരിച്ചുവിട്ട നടപടി സ്വാഗതാര്ഹമെന്ന് വനിത കമ്മിഷന്. നടപടി എല്ലാവര്ക്കുമുള്ള മുന്നറിയിപ്പാണെന്നും വനിതാ കമ്മീഷന് അംഗം ഷാഹിദാ കമാല് അഭിപ്രായപെട്ടു കൊല്ലത്തെ മോട്ടോര് വാഹനവകുപ്പ് റീജ്യണല് ഓഫീസില് അസിസ്റ്റന്റ് മോട്ടോര് വെഹിക്കില് ഇന്സ്പെക്ടറായിരുന്നു വിസ്മയയുടെ ഭര്ത്താവ് കിരണ്. ഗതാഗതമന്ത്രി ആന്റണി രാജുവാണ് തിരുവനന്തപുരത്ത് വാര്ത്താസമ്മേളനം നടത്തി കിരണ് കുമാറിനെ സര്വീസില് നിന്ന് പിരിച്ചുവിട്ടുവെന്ന തീരുമാനം പ്രഖ്യാപിച്ചത് വിസ്മയയുടെ മരണത്തെത്തുടര്ന്ന് സസ്പെന്ഷനിലായിരുന്നു കിരണ് കുമാര്. വകുപ്പ് തല അന്വേഷണം നടത്തിയതിന് ശേഷം, സംശയാതീതമായി കുറ്റം ചെയ്തെന്ന് തെളിഞ്ഞതിനെത്തുടര്ന്നാണ് പിരിച്ചുവിടല്. Read Also: വിസ്മയ കേസ് ഭര്ത്താവ് കിരണ് കുമാറിനെ സര്വീസില് നിന്ന് പിരിച്ചു വിടാന് തീരുമാനം വിസ്മയയുടെ ആത്മഹത്യയെത്തുടര്ന്ന് കിരണിനെതിരെ വകുപ്പ് തല അന്വേഷണം നടത്തിയിരുന്നു. കിരണിനോട് നേരിട്ടും മോട്ടോര് വാഹനവകുപ്പ് വിശദീകരണം തേടി. 1960ലെ സര്വീസ് ചട്ടപ്രകാരം സ്ത്രീവിരുദ്ധവും, സാമൂഹ്യനീതിക്ക് നിരക്കാത്തതും, ലിംഗനീതിക്ക് എതിരുമായ പ്രവര്ത്തനങ്ങള് നടത്തി സര്ക്കാരിനും മോട്ടോര് വാഹനവകുപ്പിനും ദുഷ്പേര് വരുത്തി വച്ചെന്ന് തെളിഞ്ഞാല് സര്വീസില് നിന്ന് പിരിച്ചുവിടാം. അതനുസരിച്ചാണ് കിരണിനെതിരെയും നടപടിയെടുത്തതെന്ന് ഗതാഗതമന്ത്രി ആന്റണി രാജു പറഞ്ഞു. Read Also: വിസ്മയ കേസില് സ്പെഷ്യല് പ്രോസിക്യൂട്ടറെ നിയമിച്ചു Story Highlight: Vismaya Case Kiran Kumar, Women Commission